Адыгэ гущыIэ шъыпкъэхэм адакIоу нэмыкIрэ бзэхэм къахэкIыгъэ гущыIэхэу тыбзэ хэтыр макIэп. Бзэ гори щыIэп ащ ихэхъоныгъэ нэмыкIрэ бзэхэм яфэмэ-бжьымэ къытемыхьагъэу. Ар къызхэкIырэр цIыф лъэпкъхэр хэдзыгъэхэу, зэлъымыIэсхэу зэрэмыпсэухэрэр ары, ахэмэ лIэшIэгъу пчъагъэхэм къакIоцI нэмыкIрэ цIыф лъэпкъхэм политикэ, экономикэ, сатыу, военнэ фыщытыкIэхэр адыряIэзэ къызэрахьрэр ары. Ащ фэдэ зэфыщытыкIэхэу цIыф лъэпкъхэм азфагу илъы хъухэрэр анахьэу къызщылъагъорэр бзэм илексик ары.